Engedj meg drága madár
Engedj meg drága madár!
Gyakran voltam csapodár.
     Megbántam már tettemet,
     S tisztelem jó szivedet.

Kedves, édes kincsecském,
Érted élek, s halok én.
     Hiven szeretlek téged,
     Remekbe kérem szived.

Szépséged sugarával,
És szived jóságával,
     Megbájoltad szivemet,
     S rabbá tettél engemet.

Már ha raboddá tettél,
Kérlek, hiven szeressél,
     Ha szeretni nem akarsz,
     Engem a sírba takarsz.
Népköltészet